Barcelona jagħmlu kuntatt ma' Paris Saint-Germain għal Neymar Barcelona għamlu kuntatt ma' Paris Saint-Germain bit-tama li jippruvaw iġibu lil Neymar lura fil-club matul it-tieqa tat-trasferimenti tas-sajf. L-internazzjonali Brażiljan riċentement qal li kien "tassew kuntent" fil-kapitali Franċiża u t-taħdidiet dwar kuntratt ġdid mal-club immexxi minn Mauricio Pochettino kienu mexjin fid-direzzjoni t-tajba. Neymar għadu ma ffirmax ftehim ġdid, u t-termini eżistenti tiegħu għandhom jiskadu f'Ġunju 2022. Neymar huwa l-mira numru wieħed tal-club mil-La Liga qabel Erling Braut Haaland ta' Borussia Dortmund, iżda PSG insistew li l-ex player ta' Santos mhux għall-bejgħ. Il-player ta' 29 sena skorja 105 goals u rreġistra 76 assist f'186 dehra għal Barcelona bejn l-2013 u l-2017 qabel ma mar jilgħab fil-kapitali Franċiża. Sa minn meta ngħaqad ma' PSG, Neymar skorja 84 goal u rreġistra 50 assist f'110 dehriet f'livell ta' club, u rebaħ tliet titli tal-Ligue 1.